1937 ke election (Fiji)

1937 ke election, ek nawaa constitution ke niche bhais rahaa jisse Legislative Council ke sadasya ke number ke barrhae ke 32 kardewa gais rahaa. Ii 1932 ke baad pahila general election rahaa aur ii biich me kuchh gora aur duuno Hindustani sadasya (K. B. Singh aur Muniswamy Mudaliar) bina election waala (jisme sab sadasya ke nominate karaa jaawe) ke maangat rahin. 

 Council ke banawat 
Ii Council me 17 official members (jon ke sarkar ke department ke head rahin) aur tiino jaat khatir paanch paanch member rahaa. Gora aur Hindustani logan khatir tiin member ke chuna jaawat rahaa aur dui ke governor nominate karat rahaa lekin Kaivti logan khatir sab member ke governor nominate karat rahaa ek 10 naam ke suchi me se jiske Council of Chiefs taiyaar karat rahaa.

 Vote kare ke adhikaar 
 Gora 
 Gora ke larrka jon ki English me parrhe aur likhe sake hae.
 British subject hae chaahe janam nai to naturalisation se. 
 Umar 21 saal nai to jaada
 Fiji me pichla 12 mahina se rahe hae.
 Uske lage chaahe, freehold, nai to leasehold hae jiske kiimat £20 se jaada hae, nai to jiske amdani £120 se jaada hae
 Sarkari kaam nai kare hae. 

Election me kharraa hoe ke khatir:
 Vote kare ke adhikar hoe ke chaahi aur Fiji me dui saal se jaada rahe ke chaahi.
 Election se 12 mahina pahile uske lage freehold nai to leasehold jamin hoe ki chaaahi jiske size 500 acres rahe, nai to lease karaa gais jamiin pe £100 ke poot bhare hai, nai to jiske amdani £200 se jaada hae.

 Hindustani 
 Mai aur baap Hindustani hae
 Umar 21 saal nai to jaada
 British subject nai ti India ke native hae
 Fiji me pichla dui saal se rahe hae.
 Ii sab me se koi bhasa me likhe aur parrhe sake hae: English, Hindi, Urdu, Tamil, Telugu, Gurmukhi, Gujarati. 
 Electoral roll ke band hoe se 6 mahina pahile lease rahaa five pounds se jaada, nai to amdani seventy-five pounds se jaada nait to ek uske lage ek licence hae jiske kimat five pounds se jaada hae. 

Ii election me aurat aur sarkari majuur nai vote kare sakat rahin.

 Election ke result 
 North Western Indian Constituency 

Ii constitency ke khatir, Vishnu Deo ke party, A. D. Patel ke nominate karis, jon ki 1929 ke election me kharraa nai hoe sakis rahaa kahe ki Patel uu time tak dui saal se kamti din tak Fiji me rahaa. Parmanand Singh ke barraa bhaiya, Chandrasenan Chattur Singh bhi ii seat khatir kharraa bahis. Sab koi sochat rahin ki Patel, Singh, jon ki khali ek wakiil ke babu rahaa, ke sahaj me harae dei lekin Singh ii election ke Fiji-born versus India-born kar diis aur aapan Ba ke background ke kaamme laae ke jiit gais.

Election ke result rahaa:
{|style="width:20%;x" border="0"
|- 
|Chandrasenan Chattur Singh ||  align=right|671
|-
|A. D. Patel     ||align=right|651
|-
|Informal          || align=right|66
|-
|Total            || align=right|1388
|}

 Southern Indian Constituency 

Ii constitency se Vishnu Deo jiit gais.

 Eastern Indian Constitency 

Ii election me J. B. Tularam Channa Bhai Patel ke 14 votes se harais.  Guru Dayal Sharma, Memories of Fiji: 1887 - 1987, Guru Dayal Sharma, Suva, Fiji, 1987, pp 94, 112 

 Nominated Sadasya 
Election ke baad, governot K. B. Singh aur Said Hasan ke nominated member banais.

 References 

Category:E
Category:F
Category:1937
1937